Župan 
Trg Edvarda Kardelja 1, 5000 Nova Gorica177



Številka: 007-0008/2026-1	
Nova Gorica, dne 19. avgusta 2026

MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Odloka o spremembah Odloka o ustanovitvi javnega zavoda Vrtec Nova Gorica
GRADIVO PRIPRAVIL:	Mestna občina Nova Gorica, Oddelek za družbene dejavnosti
IZDELOVALEC GRADIVA:	/
POROČEVALEC: 	mag. Marinka Saksida, vodja Oddelka za družbene dejavnosti
PRISTOJNO DELOVNO TELO: 	Odbor za kulturo, šolstvo in šport 
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Odlok o spremembah Odloka o ustanovitvi javnega zavoda Vrtec Nova Gorica.

	Desnik podpisnik

	Samo Turel

	Župan






Gradivo:
· Gradivo 1: predlog odloka z obrazložitvijo in prilogo

Na podlagi 3. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 41. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23, 22/25 – ZZZRO-1 in 48/25) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji, dne ___________ sprejel 

ODLOK
o spremembah Odloka o ustanovitvi javnega zavoda Vrtec Nova Gorica

1. člen

V Odloku o ustanovitvi javnega zavoda Vrtec Nova Gorica (Uradni list RS, št. 21/08, 28/10, 24/12, 107/20 in 100/23; v nadaljevanju: odlok) se v 2. členu, v prvem odstavku, spremeni sedež zavoda tako, da se glasi:

»Sedež zavoda: Nova Gorica, Kidričeva ulica 11 A, 5000 Nova Gorica.«.

V drugem odstavku se druga alineja črta.

Dosedanja tretja, četrta, peta, šesta, sedma in osma alineja postanejo druga, tretja, četrta, peta, šesta in sedma alineja.

3. člen

V 10. členu se v tretjem odstavku spremenita prva in druga alineja tako, da se glasita:

» -      strokovni delavci enot Centralni vrtec in Mojca, 
   -	strokovni delavci enote Čriček in drugi strokovni delavci (svetovalni delavec,  
organizator prehrane, organizator zdravstveno-higienskega režima,..),«.

Četrti odstavek se spremeni tako, da se glasi:


»Predstavnike staršev izvoli svet staršev tako, da imajo po enega predstavnika starši, ki imajo otroke vključene v enotah:
	-  Centralni vrtec in Mojca,
-  Kurirček in Ciciban,
-  Kekec, Julke Pavletič in Čriček.«. 

KONČNA DOLOČBA
7. člen

Ta odlok začne veljati petnajsti dan po objavi v Uradnem listu Republike Slovenije.

Oddelek za družbene dejavnosti
Trg Edvarda Kardelja 1, 5000 Nova Gorica
Obrazložitev
1. Razlogi, ki utemeljujejo potrebo po sprejetju predloga Odloka o spremembah Odloka o ustanovitvi javnega zavoda Vrtec Nova Gorica (v nadaljevanju: Odlok): 
Mestni svet Mestne občine Nova Gorica v skladu z zakonom in Statutom Mestne občine Nova Gorica ustanavlja javne zavode in javna podjetja ter druge pravne osebe javnega prava. S predlaganim Odlokom se spreminja trenutno veljavni Odlok o ustanovitvi javnega zavoda Vrtec Nova Gorica (Uradni list RS, št. 21/08, 28/10, 24/12, 107/20, 100/23). 
Uprava Vrtca Nova Gorica se je preselila na nov naslov, zato je potrebno spremeniti sedež javnega zavoda.
V javnih vrtcih v Mestni občini Nova Gorica se število vključenih otrok z leti zmanjšuje. Za ilustracijo lahko navedemo, da je bilo v šolskem letu 2013/14 v Vrtcu Nova Gorica 734 vključenih otrok, v šolskem letu 2025/26 pa 571 vključenih otrok, kar je 163 manj otrok. Zaradi zmanjšanja števila otrok, se je Vrtec Nova Gorica razmeram prilagodil in 1.9.2023 začasno zaprl enoto vrtca Najdihojca na Gregorčičevi ulici v Novi Gorici, kjer so bili organizirani štirje oddelki. Od takrat dalje ta enota vrtca ni v funkciji, zato bi bilo smiselno in racionalno, da se enota vrtca Najdihojca izloči iz upravljanja Vrtca Nova Gorica in preide pod upravljanje Mestne občine Nova Gorica.
Glede na to, da enota vrtca Najdihojca nima vključenih otrok in posledično v tej enoti vrtca ni zaposlenih delavcev, je potrebno to dejstvo upoštevati in uskladiti besedilo tudi pri predstavnikih delavcev zavoda in predstavnikih staršev v svetu zavoda.
2. Cilji, ki se želijo doseči s sprejemom odloka:

S sprejemom predlaganega Odloka želimo izpolniti zakonsko obvezo, saj je potrebno Odlok uskladiti z ZOFVI in dejanskim stanjem.
Bistvene spremembe, ki se odražajo v Odloku, se nanašajo na izločitev enote vrtca Najdihojca iz upravljanja Vrtca Nova Gorica in na posledično določitev predstavnikov delavcev zavoda in predstavnikov staršev v svetu zavoda, saj enota ne bo več v upravljanju Vrtca Nova Gorica. 
3. Pravne podlage in načela, po katerih naj se uredijo razmerja na tem področju:

· 3. člen Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP),
· 41. člen ZOFVI,
· 19. člen Statuta Mestne občine Nova Gorica (Uradni list RS, št. 13/12, 18/17 in 18/19).

4. Rešitve in posledice, ki bodo nastale s sprejemom predlaganega odloka:

S sprejemom navedenega dokumenta bo Odlok usklajen z ZOFVI in dejanskim stanjem. 
5. Materialne obveznosti, ki bodo nastale s sprejemom predlaganega odloka:

Ob sprejetju predlaganega Odloka za Mestno občino Nova Gorica ne bodo nastale nikakršne materialne obveznosti.
6. Druge pomembne okoliščine, glede vprašanj, ki jih ureja predlagani odlok: 

Ker gre za manj zahtevne spremembe predlagamo, da se skladno s 70. a členom Poslovnika Mestnega sveta Mestne občine Nova Gorica (Uradni list RS, št.108/12, 77/16, 80/17 in 16/21), Odlok sprejme po skrajšanem postopku.


Pripravili:
	Levi podpisnik
	Desnik podpisnik

	Majda Balič	
	mag. Marinka Saksida

	Višja svetovalka za družbene dejavnosti
	vodja Oddelka za družbene dejavnosti






Priloga:
· Priloga 1: Neuradno prečiščeno besedilo Odloka o ustanovitvi javnega zavoda Vrtec Nova Gorica
image1.png




image3.png
-— MESTNA OBCINA
j NOVA GORICA




image2.png




image4.png




